ขอสอบถามหน่อยค่ะ ประจำเดือนที่มาล่าสุดคือ วันที่ 28เมษา แต่มาน้อยมาทั้งหมด6วันค่ะ เคยไปปรึกษา บอกว่าหนูไข่ไม่ค่อยตก ก็ให้ยาเร่งไข่มากิน พอวันที่12พค.ไปตรวจอีกที บอกว่าไข่ตกแต่ใบเล็ก บอกว่าถ้าประจำเดือนมาให้ไปหาอีกที แต่จนถึงวันนี้ประจำเดือนยังไม่มาเลยค่ะ 1เดือนเต็มแล้ว ซื้อที่ตรวจมาตรวจ3อันแล้วค่ะ ที่ตรวจล่าสุด 18มิย. แต่ก็ไม่ท้องค่ะ แต่มีตกขาวสีขาวขุ่นเยอะเหมือนกันค่ะ หนูน้ำหนัก65กก.สูง156ซม.
สวัสดีค่ะ ประจำเดือนมาช้า อาจเกิดจาก-การตั้งครรภ์-ความเครียด การพักผ่อนน้อย-โรคไทรอยด์-พังผืดในมดลูกกรณีเคยขูดมดลูก-ความผิดปกติในรังไข่ เช่นมีถุงน้ำในรังไข่ หรือรังไข่สร้างฮอร์โมนผิดปกติ หรือการตกไข่ของรังไข่ไม่เป็นไปอย่างสม่ำเสมอในกรณีนี้ดูน่าจะมีความผิดปกติของรังไข่และการตกไข่ค่ะ ซึ่งอาจเกิดจากตัวรังไข่เอง หรือเกิดจากต่อมใต้สมองที่หลั่งฮอร์โมนมาควบคุมรังไข่อีกทีมีความผิดปกติ ควรพบสูตินรีแพทย์เพื่อตรวจอย่างละเอียดและติดตามอาการ แพทย์อาจต้องอัลตราซาวน์หน้าท้องหรือเจาะเลือดเพิ่มเติมเพื่อหาสาเหตุ รวมทั้งอาจยืนยันการตั้งครรภ์อีกครั้งทั้งทางปัสสาวะและเลือดว่าไม่ได้มีการตั้งครรภ์ค่ะการดูแลตัวเองเบื้องต้น ไม่ซื้อยาปรับฮอร์โมนใดๆมารับประทานเอง และไปติดตามอาการกับสูตินรีแพทย์อย่างสม่ำเสมอ